钦定古今图书集成/明伦汇编/官常典/第236卷 > 马惠迪
## 钦定古今图书集成/明伦汇编/官常典/第236卷 > 马惠迪

按《金史》本传：“惠迪，字吉甫，漷阴人也。擢天德三年进
士第，再调昌邑令，察廉第一，补尚书省令史。大定中，
出为西京留守判官，以治最擢同知崇义军节度事，
累迁左司郎中。先是，邓俨居是职，世宗爱其明敏。惠
迪一日奏事退，上谓宰臣曰：‘人之聪明，多失于浮衒，
若惠迪聪明而朴实，甚可喜也。朕尝与论事，五品以’”
下朝官少有如者。未几，超授御史中丞，拜参知政事。
时乌底改叛亡，世宗已遣人讨之，又欲益以甲士，毁
其船筏。惠迪奏曰：“得其人不可用，有其地不可居，恐
不足劳圣虑。”上曰：“朕固知之，所以毁其船筏，正欲不
使再窥边境耳。”寻以忧去，起为昭义军节度使。明昌
元年，为南京留守，致仕，卒。